b'\n_START_ARTICLE_\nRadek Vesel\xc3\xbd\n_START_SECTION_\nSeuraura\n_START_PARAGRAPH_\nVesel\xc3\xbd on HC Slavia Prahan kasvatti. H\xc3\xa4n siirtyi 16-vuotiaana KLH Chomutoviin kaudeksi 2012\xe2\x80\x932013, jolloin Vesel\xc3\xbd oli seuran B-nuorten paras pistemies ja sy\xc3\xb6tt\xc3\xa4j\xc3\xa4 tehoilla 15+19=34. Seuraavan kauden 2013\xe2\x80\x932014 p\xc3\xa4\xc3\xa4tteeksi h\xc3\xa4n voitti T\xc5\xa1ekin A-nuorten sarjan, Extraliga junior\xc5\xafn mestaruuden, kuten my\xc3\xb6s seuraavan kauden 2014\xe2\x80\x932015 p\xc3\xa4\xc3\xa4tteeksi. Vesel\xc3\xbd edusti Chomutovia kauden aikana my\xc3\xb6s Junior Club World Cupissa. H\xc3\xa4n debytoi samalla kaudella my\xc3\xb6s miesten peleiss\xc3\xa4 pelattuaan T\xc5\xa1ekin toiseksi korkeimmalla sarjatasolla 1. \xc4\x8desk\xc3\xa1 hokejov\xc3\xa1 ligassa Pir\xc3\xa1ti Chomutovissa ja lainajoukkue SK Kada\xc5\x88issa yhteens\xc3\xa4 31 runkosarja- ja nelj\xc3\xa4 nousukarsintasarjan ottelua tehopistein 2+6=8. Vesel\xc3\xbd nousi Pir\xc3\xa1tin kanssa kauden p\xc3\xa4\xc3\xa4tteeksi Extraligaan._NEWLINE_Kaudella 2015\xe2\x80\x932016 Vesel\xc3\xbd pelasi Pir\xc3\xa1ti Chomutovin Extraliga-joukkueessa 19 runkosarjaottelua tehden yhden sy\xc3\xb6tt\xc3\xb6pisteen. H\xc3\xa4n pelasi valtaosan kaudestaan lainalla 1. ligan SK Kada\xc5\x88issa pelaten 29 runkosarja- ja nelj\xc3\xa4n playoff-ottelua._NEWLINE_Alkukauden 2016\xe2\x80\x932017 Vesel\xc3\xbd pelasi Pir\xc3\xa1ti Chomutovista lainalla SK Kada\xc5\x88issa, kunnes syyskuun 2016 lopulla h\xc3\xa4n siirtyi loppukauden sopimuksella Mestis-joukkue Rovaniemen Kiekkoon. Vesel\xc3\xbd pelasi siell\xc3\xa4 yhdeks\xc3\xa4n ottelua tehden vain yhden maalin, kunnes h\xc3\xa4nen sopimuksensa purettiin lokakuussa. Vesel\xc3\xbd palasi t\xc3\xa4m\xc3\xa4n j\xc3\xa4lkeen kotimaahansa ja siirtyi 1. ligan HC Mostiin. H\xc3\xa4n on pelannut my\xc3\xb6s joukkueesta lainalla HC Litv\xc3\xadnovin Extraliga-joukkueessa.'